Document ID: 32005R1332

KOMISJONI MÄÄRUS (EÜ) NR 1332/2005,
9. august 2005,
millega muudetakse nõukogu määrust (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 9. detsembri 1996. aasta määrust (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel, (1) eriti selle artikli 19 lõiget 3,
ning arvestades järgmist:
(1)
Ohustatud looduslike looma- ja taimeliikidega rahvusvahelise kauplemise konventsiooni (edaspidi “konventsioon”) osapoolte konverentsi 13. istungil, mis toimus Bangkokis (Tai) 2004. aasta oktoobris, tehti teatavaid muudatusi konventsiooni lisadesse.
(2)
Liigid Orcaella brevirostris, Cacatua sulphurea, Amazona finschi, Pyxis arachnoides ja Chrysalidocarpus decipiens kanti konventsiooni II lisast I lisasse.
(3)
Liigid Haliaeetus leucocephalus, Cattleya trianaei ja Vanda coerulea, liigi Ceratotherium simum simum Svaasimaa populatsioon (lubatud üksnes rahvusvaheline kauplemine jahitrofeedega ja elusloomadega, kui nende sihtkoht on kohane ja vastuvõetav), liigi Crocodylus acutus Kuuba populatsioon ja liigi Crocodylus niloticus Namiibia populatsioon kanti konventsiooni I lisast II lisasse.
(4)
Muudeti konventsiooni II lisa kirjete märkeid seoses taksonitega Loxodonta africana (Namiibia ja Lõuna-Aafrika populatsioon), Euphorbia spp., Orchidaceae, Cistanche deserticola ja Taxus wallichiana.
(5)
Liigid Malayemis subtrijuga, Notochelys platynota, Amyda cartilaginea, Carettochelys insculpta, Chelodina mccordi, Uroplatus spp., Carcharodon carcharias (praegu loetletud III lisas), Cheilinus undulatus, Lithophaga lithophaga, Hoodia spp., Taxus chinensis, T. cuspidata, T. fuana, T. sumatrana, Aquilaria spp. (v.a A. malaccensis, mis oli juba loetletud II lisas), Gyrinops spp. ja Gonystylus spp. (varem loetletud III lisas) kanti konventsiooni II lisasse.
(6)
Liik Agapornis roseicollis jäeti konventsiooni II lisast välja.
(7)
Konventsiooni osapoolte konverentsi 13. istungi järel lisati liikide Chinemys megalocephala, C. nigricans, C. reevesii, Geoemyda spengleri, Mauremys iversoni, M. pritchardi, Ocadia glyhpistoma, O. philippeni, O. sinensis, Sacalia bealei, S. pseudocellata, S. quadriocellata, Palea steindachneri, Pelodiscus axenaria, P. maackii, P. parviformis, P. sinensis ja Rafetus swinhoei Hiina populatsioonid Hiina taotlusel konventsiooni III lisasse.
(8)
Ükski liikmesriik ei ole teinud nende muudatuste suhtes reservatsiooni.
(9)
Konventsiooni osapoolte konverentsi 13. istungil võeti vastu ka uued taksonoomilised viited, mille tulemusel tuleb mõned konventsiooni lisades loetletud liigid ümber nimetada ja uude taksonoomilisse järjestusse panna.
(10)
Konventsiooni I, II ja III lisa muudatuste tulemusel tuleb seetõttu muuta määruse (EÜ) nr 338/97 lisa lisasid A, B ja C.
(11)
Kuigi liik Haliaeetus leucocephalus kanti konventsiooni II lisasse, on selle säilitamine määruse (EÜ) nr 338/97 lisa lisas A õigustatud nõukogu 2. aprilli 1979. aasta direktiivi 79/409/EMÜ (loodusliku linnustiku kaitse kohta) (2) artikli 6 lõikega 1.
(12)
Kooskõlas nõukogu 21. mai 1992. aasta direktiivi 92/43/EMÜ (looduslike elupaikade ning loodusliku loomastiku ja taimestiku kaitse kohta) (3) artikli 12 lõike 2 nõuetega on liik Orcaella brevirostris juba loetletud määruse (EÜ) nr 338/97 lisa lisas A.
(13)
Liike Arisaema jacquemontii, A. speciosum, A. triphyllum, Biaris davisii ssp. davisii, Othonna armiana, O. euphorbioides, O. lobata, Adenia fruticosa, A. spinosa, Ceraria gariepina, C. longipedunculata, C. namaquensis, C. pygmaea, C. schaeferi, Trillium catesbaei, T. cernuum, T. flexipes, T. grandiflorum, T. luteum, T. recurvatum ja T. undulatum - kõik on praegu loetletud määruse (EÜ) nr 338/97 lisa lisas D - ei impordita ühendusse koguses, mis õigustab nende seiret. Seepärast tuleks need liigid lisast D välja jätta.
(14)
Teisalt imporditakse määruse (EÜ) nr 338/97 lisa lisades A - D loetlemata liiki Selaginella lepidophylla ühendusse koguses, mis õigustab selle seiret. Seepärast tuleks see liik kanda määruse (EÜ) nr 338/97 lisa lisasse D.
(15)
Praegu määruse (EÜ) nr 338/97 lisa lisas D loetletud liikidega Harpagophytum spp. kauplemise laad on selline, et surnud taimse materjaliga ja elustaimedega kauplemine õigustab selle seiret. Selle perekonna kirjet tuleks seepärast muuta, lisades selleks märke.
(16)
Vajalike muudatuste ulatust silmas pidades on selguse huvides vaja määruse (EÜ) nr 338/97 lisa tervikuna asendada.
(17)
Käesoleva määrusega ettenähtud meetmed on kooskõlas looduslike looma- ja taimeliikidega kauplemise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 338/97 lisa asendatakse käesoleva määruse lisaga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 9. august 2005

Labels: 3
20